mistry
పాలన వ్యవహారాల్లో మిస్త్రీ అచేతనం
ముంబై, నవంబరు 11: టాటాసన్స్‌ ఛైర్మన్‌ పదవి నుంచి సైరస్‌ మిస్త్రీని తొలగించడంలో ఒక లైంగిక వేధింపులకేసు కూడా కీలకంగా మారింది. ఇండియన్‌ హోటల్స్‌లో రాకేష్‌ సర్నా అనే ఉన్నతోద్యోగిపై వచ్చిన లైంగిక వేధింపుల కేసును సరైన రీతిలో పరిష్కరించలేకోయారన్న అపవాదు మిస్త్రీపై ఉంది. 2015తొలినాళ్లలో మిస్త్రీ కార్యాలయానికి ఈఫిర్యాదు వచ్చిందని బాధితురాలు సైరస్‌మిస్త్రీని కూడా కలిసిందని వెల్లడిఅయింది. ఆ మహిళా ఎగ్జిక్యూటివ్‌ తనను లైంగికంగా వేధిస్తున్నారని వేరొక కంపెనీకి తనను బద లాయించాలని కూడా మిస్త్రీని కోరిందని సమాచారం. ఈ ఉద్యోగిని గతంలో గ్రూప్‌ ఎగ్జిక్యూటివ్‌ కౌన్సిల్‌ సభ్యురాలి గా కూడా పనిచేసారు. ఆరోపణల ప్రకారంచూస్తే రాకేష్‌ సార్న్‌ తాజ్‌గ్రూప్‌కు బదిలీ కావాలని కోరినట్లు సమాచారం. మిస్త్రీకి ఇదేవిషయాన్ని బాధితురాలు స్పష్టంచేసింది. అంతే కాకుండా రాకేష్‌ తనను లైంగికంగా వేధించారని ఆలేఖలో వెల్లడించింది. సైరస్‌మిస్త్రీ టాటాగ్రూప్‌ ఆమెకు మద్దతుగా నిలుస్తుందని భరోసా ఇచ్చారని అంతేకాకుండా హెచ్‌ఆర్‌ విభాగనికి సిఫారసుచేస్తూ తాత్కాలిక పొజిషన్‌ ఏర్పాటుచేయాలని సూచించారని తేలింది. అయితే అమెను మరొక విభాగానికి బదిలీచేసిన తర్వాత ఆమె ఉద్యోగం వీడి వెళ్లిపోయినట్లు సమాచారం. మిస్త్రీ అనేకపర్యాయాలు నచ్చచెప్పచూసినా బాధితురాలు కొత్త స్థానం తీసుకునేందుకు అగీకరించలేదు. ఆమె టాటాగ్రూప్‌బయట పనిచేసేందుకే సుముఖత వ్యక్తంచేసింది. ఇదేవిషయాన్ని టాటాసన్స్‌గ్రూప్‌ గుర్తించి గ్రూప్‌వందేళ్లచరిత్రలో నైతికనియమావళిని అనుసరించలేదని, టాటాగ్రూప్‌పరంగా ఈకేసును సక్రమం గా పరిష్కరించలేకపోయారని టాటాసన్స్‌ భావిస్తోంది. అయితేమిస్త్రీ ఈ వ్యవహారానికిసంబంధించి సీనియర్‌ ఉద్యోగులతో కూడిన ఒక ప్రత్యేక కమిటీని ఏర్పాటుచేసారని ఆయన కార్యాలయ ఉద్యోగులు చెపుతున్నారు.
=====